CELEX: 52008PC0535
Language: hu
Date: 2008-09-05
Title: Javaslat: az Európai parlament és a Tanács irányelve a gépekről szóló, 2006. május 17-i 2006/42/EK európai parlamenti és tanácsi irányelvnek a peszticidek kijuttatására szolgáló gépek tekintetében történő módosításáról

Fontos jogi nyilatkozat

|

52008PC0535

Javaslat: az Európai parlament és a Tanács irányelve a gépekről szóló, 2006. május 17-i 2006/42/EK európai parlamenti és tanácsi irányelvnek a peszticidek kijuttatására szolgáló gépek tekintetében történő módosításáról  /* COM/2008/0535 végleges - COD 2008/0172 */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 5.9.2008COM(2008) 535 végleges2008/0172 (COD)Javaslat:AZ EURÓPAI PARLAMENT ÉS A TANÁCS IRÁNYELVEa gépekről szóló, 2006. május 17-i 2006/42/EK európai parlamenti és tanácsi irányelvnek a peszticidek kijuttatására szolgáló gépek tekintetében történő módosításáról(előterjesztő: a Bizottság)INDOKOLÁS1. A JAVASLAT HÁTTERE |110 | A javaslat indokai és célkitűzései A hatodik közösségi környezetvédelmi cselekvési programot[1] elfogadó határozatban az Európai Parlament és a Tanács elismerte, hogy tovább kell csökkenteni a növényvédő szerek emberi egészségre és környezetre gyakorolt hatását. Első lépésben ez a célkitűzés a növényvédő szerekre vonatkozik. A cél a peszticidek fenntarthatóbb használatának az elérése az emberi egészségre és a környezetre gyakorolt, a használatukból eredő kockázat csökkentése, ugyanakkor a szükséges növényvédelem biztosítása mellett. Az erre a célra felvázolt módszer magában foglalta a vonatkozó jogi keret teljes körű megvalósítását és megfelelő felülvizsgálatát, valamint a peszticidek fenntartható használatáról szóló tematikus stratégia kidolgozását. Időközben az Európai Bizottság elfogadta a stratégiát (a továbbiakban: a tematikus stratégia)[2], és javaslatot terjesztett elő egy olyan európai parlamenti és tanácsi irányelvre is, amely a megvalósítás fő jogalkotási szempontjainak kezelése érdekében a közösségi fellépés kereteit hozná létre (a továbbiakban: a keretirányelv)[3]. A tematikus stratégia öt fő célt tűz ki: a növényvédő szerek használatából eredő, az egészség és a környezet tekintetében felmerülő kockázatok csökkentése; a növényvédő szerek használatának és forgalmazásának hatékonyabb ellenőrzése; a legveszélyesebb növényvédő szerek biztonságosabb alternatívákkal való helyettesítése; a kis mennyiségű növényvédő szer használatával járó vagy növényvédőszer-mentes növénytermesztés ösztönzése; átlátható rendszer kidolgozása az elért előrehaladásról való beszámolásra és annak ellenőrzésére. A felsorolásban első helyen szereplő célkitűzés és különösen a növényvédő szerek kijuttatására szolgáló berendezések tekintetében a javasolt keretirányelv a használatban lévő berendezések rendszeres karbantartására és ellenőrzésére szolgáló rendszer kialakítását célzó követelményeket támaszt a tagállamokkal szemben. A berendezésekre vonatkozó jogalkotási intézkedések végrehajtásához azonban kiegészítő intézkedésekre van szükség azoknak a környezetvédelmi követelményeknek a megállapítása érdekében, amelyeknek a növényvédő szerek kijuttatására szolgáló új berendezéseknek forgalomba hozatal és üzembe helyezés előtt meg kell felelniük. A Bizottság a tematikus stratégiában, valamint a javasolt keretirányelv preambulumában és indokolásában kötelezettséget vállalt arra, hogy a növényvédő szerek kijuttatására szolgáló új berendezésekre vonatkozó, szükséges környezetvédelmi követelményeket külön javaslatba illeszti be. Ennek érdekében a Bizottság most javaslatot tesz a gépekről szóló, 2006. május 17-i 2006/42/EK európai parlamenti és tanácsi irányelvet (a továbbiakban: a gépekről szóló irányelv)[4] módosító irányelvre. |120 | Általános háttér A jól megtervezett, megépített és karbantartott, növényvédő szerek kijuttatására szolgáló gépek jelentős szerepet játszanak a növényvédő szereknek az emberi egészségre – különösen a gépek kezelőinek egészségére – és a környezetre gyakorolt káros hatásainak csökkentésében. A javaslat célkitűzése azt kívánja biztosítani, hogy a növényvédő szerek kijuttatására szolgáló új gépek ne veszélyeztessék feleslegesen a környezetet. Ennek érdekében a javaslat olyan kiegészítő, lényeges környezetvédelmi követelményeket vezet be, amelyeknek a növényvédő szerek kijuttatására szolgáló új gépeknek meg kell felelniük, mielőtt a Közösségben forgalomba hozzák és/vagy üzembe helyezik őket. Az ilyen gépekre vonatkozó követelmények harmonizációja előfeltétele annak, hogy a magas szintű védelem az ilyen termékek Közösségen belüli szabad mozgásával egyidejűleg biztosított legyen. |A130 | A javaslat által érintett területen meglévő rendelkezések A gépekről szóló, 98/37/EK irányelv egyrészt azokat az alapvető egészségvédelmi és biztonsági követelményeket határozza meg, amelyeknek a közösségi piacon forgalomba hozott gépeknek meg kell felelniük ahhoz, hogy rájuk is vonatkozzon a Közösségen belüli szabad mozgás, másrészt azokat az eljárásokat, amelyek az ezen követelményeknek való megfelelőség értékelésére szolgálnak. Az 98/37/EK irányelvet hatályon kívül fogja helyezni a 2006/42/EK irányelv, amely 2009. december 29-től lesz alkalmazandó. A gépekről szóló irányelv vonatkozik a növényvédő szerek kijuttatására szolgáló gépekre is az ezeket a gépeket használók és a működésükből fakadó kockázatok által veszélyeztetett egyéb személyek egészségének és biztonságának védelme tekintetében. A gépekre vonatkozó irányelv jelenleg nem tartalmaz környezetvédelmi követelményeket. Azonban több tagállam bevezetett olyan nemzeti szintű rendelkezéseket, amelyek a növényvédő szerek kijuttatására szolgáló gépekre vonatkozóan határoznak meg környezetvédelmi követelményeket. Ezenkívül három európai szabványt is elfogadtak ezen a területen. |140 | Összhang az Unió egyéb szakpolitikáival és célkitűzéseivel A javaslat teljes mértékben összhangban van a hatodik közösségi környezetvédelmi cselekvési program, az Európai Unió fenntartható fejlődési stratégiája, a lisszaboni stratégia és a növényvédő szerek fenntartható használatáról szóló tematikus stratégia célkitűzéseivel és céljaival. A javaslat más szakpolitikákhoz, különösen a dolgozók és fogyasztók egészségvédelmének és biztonságának javításához is hozzájárul. A javaslat a jogalkotás minőségének javításáról szóló intézményközi megállapodással is összhangban van. |2. KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |Konzultáció az érdekelt felekkel |211 | A konzultáció módszerei, az érintett főbb ágazatok és a válaszadók általános bemutatása A Bizottság széles körű konzultációs folyamatot szervezett az európai intézmények, a tagállamok és más érintett felek részvételével, hogy minden érdekelt félnek lehetőséget adjon arra, hogy hozzájáruljon a tematikus stratégia fejlesztéséhez. Négy fordulóban került sor konzultációra, melyek során teljes mértékben tiszteletben tartották a konzultációra vonatkozó minimális követelményeket. 2002 júliusában a Bizottság elfogadta a „Towards a Thematic Strategy on the Sustainable Use of Pesticides” (A növényvédő szerek fenntartható használatáról szóló tematikus stratégia felé) című közleményét[5], amely tartalmazta a tematikus stratégia konkrét célkitűzéseinek elérésére szolgáló lehetséges intézkedések felsorolását. A közleményt eljuttatták az Európai Parlamentnek, a Tanácsnak és a Gazdasági és Szociális Bizottságnak, valamint az interneten is közzétették, hogy kikérjék a nagyközönség véleményét. E konzultáció keretében több mint 150 hozzászólás érkezett. Ezenkívül 2002 novemberében a Bizottság konferenciát szervezett az érdekelt felek számára több mint 200 résztvevővel az érintett érdekelt csoportokból, mint például a növényvédőszer-ágazat, a mezőgazdasági termelők szervezetei, hatóságok, valamint fogyasztó- és környezetvédelmi szervezetek. 2004-ben a Bizottság egy külső tanácsadóval (BiPRO) szerződött a tematikus stratégia jogalkotási szempontjainak hatásairól szóló tanulmány elkészítésére. Ez a tanulmány a tagállamok (melyek közül 22-e válaszoltak) és a kulcsfontosságú szereplők körében végzett felmérés és kikérdezés alapján készült el. Egy intézményközi csoport kísérte figyelemmel, amelyben minden érintett főigazgatóság képviseltette magát, a végleges jelentését pedig a Bizottság honlapján tették közzé (a továbbiakban: BiPRO jelentés)[6]. 28 szervezet fűzött észrevételeket a tanulmány következtetéseihez[7]. Az interaktív politikai döntéshozatal keretében 2005. március 17-től május 12-ig záró konzultációra került sor. Ez az érintett felekkel folytatott korábbi konzultációk eredményeire épített, és a tematikus stratégiába bekerülő fő intézkedéseket vázolta fel. A Bizottság 1767 választ kapott a nagyközönségtől és az érdekelt felektől. |212 | A válaszok összefoglalása és figyelembevételük módja A konzultációs folyamat részletes összefoglalása és eredménye megtalálható a Bizottság szolgálatainak a peszticidek fenntartható használatáról szóló tematikus stratégia hatásvizsgálatát bemutató munkadokumentumában (a továbbiakban: a hatásvizsgálat)[8]. A Tanács következtetéseit, a Parlament állásfoglalását, a Gazdasági és Szociális Bizottság véleményét, valamint a nagyközönség hozzászólásait a hatásvizsgálat 1. melléklete foglalja össze. Az összes dokumentum elérhető az interneten is[9]. Az interaktív politikai döntéshozatal keretében tartott záró konzultáció során kapott válaszokat a hatásvizsgálat 2. melléklete foglalja össze[10]. |Szakértői vélemények összegyűjtése és felhasználása |229 | Az érintett tudomány-/szakterületek Mezőgazdaság, növényvédelem, gépek és gépészet (növényvédő szerek kijuttatásához használt berendezések, különösen a permetezők és kapcsolódó berendezések), légi permetezés, gazdasági, társadalmi és környezeti hatások elemzése. Alkalmazott módszerek A szakértői vélemények összegyűjtésére és felhasználására az alábbi módszereket alkalmazták: az érdekelt felekkel folytatott kétoldalú konzultációk, ülések szervezése, konferenciákon való részvétel és külső tanácsadó megbízása a tanulmány elkészítésével. A konzultációba bevont legfontosabb szervezetek/szakértők A konzultációba bevont legfontosabb szervezetek a tagállamok hatóságai, a növényvédőszer-ágazat, a növényvédő szerek kijuttatására szolgáló berendezéseket gyártó ágazat, a mezőgazdasági termelők szervezetei, a tudományos körök, az Európai Szabványügyi Bizottság (CEN) és a környezetvédelmi szervezetek voltak. A beérkezett és felhasznált vélemények összefoglalása A növényvédő szerek kijuttatására szolgáló új gépek tekintetében a vélemények igazolták, hogy szükség van olyan, a növényvédő szerek kijuttatására szolgáló új gépekre vonatkozó környezetvédelmi követelmények kidolgozására, amelyeknek a gépeknek forgalomba hozatal és/vagy üzembe helyezés előtt meg kell felelniük. A szakértői vélemények nyilvánosan hozzáférhetővé tételére felhasznált eszközök A szakértői vélemények elérhetőek az interneten[11]. |230 | Hatásvizsgálat A gépekről szóló 2006/42/EK irányelvnek a peszticidek kijuttatására szolgáló gépek tekintetében történő módosításáról szóló irányelvjavaslat a BiPRO tanácsadó cég jelentésén és a tematikus stratégián alapuló jogalkotási javaslatok hatásvizsgálatán alapul. A mérlegelt szakpolitikai lehetőségek A hatásvizsgálat „Növényvédő szerek kijuttatására szolgáló berendezések ellenőrzésére és tanúsítására vonatkozó szabványok” (Standards for control and certification of application equipment) című, 4.1.2. szakasza tárgyalja a növényvédő szerek kijuttatására szolgáló berendezésekkel összefüggő szakpolitikai lehetőségeket. A hatásvizsgálatban az „ellenőrzés” kifejezés a növényvédő szerek kijuttatására szolgáló berendezések karbantartására és időszakos átvizsgálására vonatkozik, amely a keretirányelvben javasolt intézkedések tárgya. A „tanúsítás” kifejezés a növényvédő szerek kijuttatására szolgáló új berendezések tervezésére, megépítésére és megfelelőségének értékelésére vonatkozik, amelyek e javaslat tárgyát képezik. A növényvédő szerek kijuttatására szolgáló új berendezések tanúsítását illetően a hatásvizsgálat a következő szakpolitikai lehetőségeket mérlegelte: Semmilyen közösségi szintű intézkedés (a hatásvizsgálatban ez az 5. lehetőség)[12]; Önkéntes tanúsítási rendszer bevezetése (a hatásvizsgálatban ez a 6. lehetőség)[13]; Nemzeti szintű, kötelező tanúsítási rendszer bevezetésére kötelezni a tagállamokat (a hatásvizsgálatban ez a 1. lehetőség)[14]; Közösségi szintű, kötelező tanúsítási rendszer bevezetése a növényvédő szerek kijuttatására szolgáló berendezésekre vonatkozóan (a hatásvizsgálatban ez a 2. lehetőség, első bekezdés)[15]. A hatásvizsgálatnak a dokumentum 6.2.2. szakaszában és 6-45. és 6-46. táblázatában közzétett következtetése[16] szerint növényvédő szerek kijuttatására szolgáló új berendezések tekintetében a közösségi szintű, kötelező tanúsítási rendszer bevezetése az egyetlen olyan lehetőség, amely a környezet és az emberi egészség védelme vonatkozásában képes elérni a tematikus stratégia kívánt célkitűzéseit. Ráadásul a többi szakpolitikai lehetőség állandósítaná az eltérő nemzeti rendelkezéseket, amelyek akadályozzák az áruk szabad mozgását a Közösségben (lásd az alábbi 3. szakaszt - a szubszidiaritás elve). Potenciális hatások A BiPRO-jelentés megvizsgálja, hogy milyen lehetséges hatásai lehetnek a növényvédő szerek kijuttatására szolgáló új berendezések forgalomba hozatalára vonatkozó követelmények bevezetésének[17]. Ezeknek a követelményeknek az uniós szintű harmonizációja általánosságban környezetvédelmi szempontból várhatóan emelni fogja az új gépek színvonalát. Következésképpen emelkedhetnek a növényvédő szerek kijuttatására szolgáló gépek gyártóinak az átlagos termelési költségei. A lehetséges költségnövekedés eloszlása nem lenne egyenletes, mivel sok gyártó már most megfelelő szintű gépeket kínál, hogy megfeleljenek az egyes tagállamokban hatályban lévő szabályozásnak vagy tanúsítási rendszereknek, míg másoknak jelentősen emelniük kell termékeik színvonalát. Az előbbiek számára a környezetvédelmi követelmények közösségi szintű harmonizációja azzal az előnnyel járna, hogy tisztességes versenyt biztosítana a belső piacon. Azon gyártók esetében, akiknek tovább kell fejleszteniük a gépeiket, az előírásoknak való megfeleléssel járó költségeket két összetevőre lehet bontani: a tervek és szerszámok módosítása miatt felmerülő egyszeri költségre és például a kiegészítő vagy bonyolultabb vezérlőegységeknek és -rendszereknek a gépekbe történő beépítése miatt felmerülő termelési költségre. Ezen költségek egyikét sem lehet pontosan megbecsülni, mivel a gyártók általában nem tesznek különbséget az előírásoknak való megfeleléssel összefüggő költségtényezők és a konstrukcióknak a nagyobb teljesítmény iránti piaci igény és egyéb vevőkövetelmények kielégítése érdekében rendszeresen végrehajtott továbbfejlesztéséhez kapcsolódó költségtényezők között. A termékeik minőségének jelentős mértékű javítására kényszerülő gyártók számára felmerülő esetleges költségeket azonban a piaci feltételek által megengedett mértékben, magasabb árakat alkalmazva valószínűleg áthárítják majd a felhasználókra. A permetezőgépek esetében 12–15 éves átlagos élettartammal kalkuláló hatásvizsgálat úgy becsüli, hogy a Közösségben évente megközelítőleg 125 000–250 000 új permetezőgépet vásárolnak. A nagyobb hatékonyságnak köszönhetően az új környezetvédelmi követelményeknek megfelelő permetezőgépek valószínűleg kevesebb növényvédő szert használnak fel, továbbá a bekeverési, betöltési, permetezési és tisztítási műveletek alatti növényvédőszer-veszteség is csökken. Nehéz megbecsülni a növényvédőszer-felhasználás ebből eredő átlagos éves csökkenését, az azonban biztos, hogy megtakarítást eredményez majd a felhasználók számára, ami valószínűleg ellensúlyozza majd egyes permetező-berendezések árának lehetséges emelkedését. Másrészt a csökkenő növényvédőszer-felhasználás forgalomcsökkenést eredményezhet a növényvédőszer-ágazatban, ami pedig munkahelyek megszűnéséhez vezethet. Hosszú távon a növényvédő szerek kijuttatására szolgáló új gépekre vonatkozó környezetvédelmi követelmények bevezetésének – a növényvédő szerek általi veszélyeztetettség várható csökkenése és ennek a veszélynek az emberi egészségre és környezetre gyakorolt káros hatásainak mérséklődése[18] révén – várhatóan pozitív hatása lesz az emberi egészségre és a környezetre. |3. A JAVASLAT JOGI ELEMEI |305 | A javasolt intézkedés összefoglalása Ez a javaslat növényvédő szerek kijuttatására szolgáló új gépeknek az EGT területén történő forgalomba hozatalára és/vagy üzembe helyezésére vonatkozó új környezetvédelmi követelményeket vezet be. Ezek a kiegészítő, lényeges követelmények olyan kötelező rendelkezések, melyek célja azt biztosítani, hogy a termékek ne veszélyeztessék feleslegesen a környezetet. |310 | Jogalap A gépekről szóló irányelv módosításáról szóló javaslat jogalapját az EK-Szerződés 95. cikke képezi, amely rögzíti a belső piac létrehozására vonatkozó alapelveket. A gépekről szóló irányelv a hatálya alá tartozó azon gépek szabad mozgását biztosítja, amelyek megfelelnek az irányelv által meghatározott alapvető egészségvédelmi és biztonsági követelményeknek és megfelelőség-értékelési eljárásoknak. |320 | A szubszidiaritás elve Mivel a Közösség nem rendelkezik kizárólagos hatáskörrel a javaslatot illetően, a szubszidiaritás elve érvényesül. |A javaslat célkitűzéseit a tagállamok a következő okok miatt nem tudják kielégítő mértékben megvalósítani: |321 | Egyes tagállamok már bevezettek a növényvédő szerek kijuttatására szolgáló gépekre vonatkozó kötelező környezetvédelmi követelményeket és megfelelőség-értékelési eljárásokat. Más tagállamok rendelettervezeteket jelentettek be ezen a területen. Ha a növényvédő szerek kijuttatására szolgáló gépekre vonatkozó környezetvédelmi követelmények megállapítását önkéntes tanúsítási rendszerekre vagy a tagállamok által nemzeti szinten kialakított tanúsítási rendszerekre bíznák, az azzal a hatással járna, hogy állandósítaná, sőt mi több, megsokszorozná a hasonló célkitűzésekkel létrehozott, egymástól eltérő nemzeti rendelkezéseket és eljárásokat. Ez felesleges költségeket eredményez a gazdasági ágazat számára, és akadályozza az áruk szabad mozgását a Közösségen belül. |A javaslat célkitűzéseit a következő okok miatt lehet közösségi fellépéssel hatékonyabban megvalósítani: Kizárólag a környezetvédelmi követelmények és megfelelőség-értékelési eljárások közösségi szintű harmonizációjával érhető el a kívánt környezetvédelmi célkitűzés úgy, hogy közben biztosított legyen az egyenlő mértékű védelem a Közösség egész területén, a gyártók közti tisztességes verseny és az áruk szabad mozgása a belső piacon. |324 | A javaslat ezért megfelel a szubszidiaritás elvének. |Az arányosság elve |331 | A javaslat nem lépi túl a célkitűzésének eléréséhez szükséges mértéket, és ennek megfelelően összhangban áll a Szerződés 5. cikkében meghatározott arányosság elvével. A javaslat azokra az alapvető követelményekre korlátozódik, amelyeknek a növényvédő szerek kijuttatására szolgáló gépeknek forgalomba hozatal és/vagy üzembe helyezés előtt meg kell felelniük, míg az európai szabványügyi szervezetek feladata kidolgozni azokat a részletes előírásokat megállapító műszaki szabványokat, amelyek révén a gyártók teljesíthetik ezeket a követelményeket. Ezeknek a harmonizált szabványoknak az alkalmazása továbbra is önkéntes alapon történik, de a vonatkozó alapvető követelmények betartásának vélelmét közvetíti. |332 | A növényvédő szerek kijuttatására szolgáló gépekre vonatkozó környezetvédelmi követelményeknek a javaslatnak megfelelően a gépekről szóló irányelvbe történő beillesztésével minimálisra csökken a Közösségre és a nemzeti hatóságokra háruló adminisztratív teher. A tagállamokra egyszeri adminisztratív teher hárulna a módosító irányelv nemzeti jogba történő átültetéséhez kapcsolódóan. A módosítás átültetése után azonban az új környezetvédelmi követelmények igazgatásával és érvényesítésével járó, a tagállamokra és a Közösségre háruló adminisztratív terhek (piacfelügyelet, közigazgatási együttműködés, a gépek bizottságának és munkacsoportjának a megszervezése és a bennük való részvétel, szabványok igazgatása stb.) lényegében változatlanok maradnának a meglévő, gépekről szóló irányelv egészének igazgatásához és érvényesítéséhez kapcsolódó terhekhez viszonyítva. A gépekről szóló irányelvben a javaslatnak megfelelően meghatározott új követelmények betartása azzal az előnnyel járna a növényvédő szerek kijuttatására szolgáló gépek gyártói számára, hogy minimálisra csökkennének az adminisztratív terhek. A gyártó műszaki dokumentációját frissíteni kellene, de az EK-megfelelőségi nyilatkozat, amelyet minden egyes géphez mellékelni kell, az új környezetvédelmi követelményekre is vonatkozna – csak annyi módosításra lenne szükség, hogy utalni kellene az alkalmazott, vonatkozó harmonizált szabványokra. Az új, harmonizált követelmények alkalmazásához kapcsolódó esetleges költségnövekedést nagy mértékben ellensúlyozza a jelenlegi és az előrelátható, jövőbeli, a harmonizálás elmaradásából eredő költségek – más szóval a gyártók számára az egyre növekvő számú tagállamban meglévő, egymástól eltérő nemzeti szabályozások és eljárások alkalmazása okán felmerülő tervezési és előállítási költségek, valamint adminisztratív terhek – csökkenése. |Az eszközök megválasztása |341 | Javasolt eszköz: irányelv. Az üzemeltetők és egyéb veszélyeztetett személyek egészségének és biztonságának védelme tekintetében a növényvédő szerek kijuttatására szolgáló gépek már jelenleg is a gépekről szóló irányelv hatálya alá tartoznak. A szabályozás javításának szempontjából előnyösebb, ha egy adott termékkategóriára vonatkozó összes követelményt egy egységes jogi aktus tartalmazza, így elkerülhetők az egymással átfedésben lévő vagy egymásnak ellentmondó követelmények, és biztosított, hogy egyetlen megfelelőség-értékelési eljárás létezzen. Ezért javasolt egy módosító irányelv révén beépíteni a növényvédő szerek kijuttatására szolgáló gépekre vonatkozó környezetvédelmi követelményeket a gépekről szóló irányelvbe. |342 | Ezért a javaslat összhangban áll a jogalkotás minőségének javításáról szóló intézményközi megállapodással. |4. KÖLTSÉGVETÉSI VONZAT |409 | A javaslat nincs hatással a Közösség költségvetésére. |5. KIEGÉSZÍTő INFORMÁCIÓK |550 | Megfelelési táblázat A tagállamok kötelesek eljuttatni a Bizottsághoz az irányelvet átültető nemzeti rendelkezések szövegét, valamint az e rendelkezések és az irányelv közötti megfelelést bemutató táblázatot. |560 | Európai Gazdasági Térség A javasolt jogi aktus EGT-vonatkozással bír, ezért ki kell terjednie az Európai Gazdasági Térségre. |570 | A javaslat részletes magyarázata A javaslat preambuluma három preambulumbekezdésből áll. Az első két preambulumbekezdés a javaslat hátterét vázolja fel és céljait tűzi ki. A harmadik preambulumbekezdés arra ad magyarázatot, hogy miért javasolt a környezetvédelmet is beilleszteni a gépekről szóló irányelv célkitűzései közé. Ez a preambulumbekezdés arra is rámutat, hogy ebben a javaslatban a környezetvédelmi követelmények a növényvédő szerek kijuttatására szolgáló gépekre és az irányelv I. mellékletének tekintetében javasolt új, alapvető követelmények által érintett környezeti kockázatokra korlátozódnak. Az irányelv bizonyos cikkeinek megfelelő módosítására is javaslatot tesz annak érdekében, hogy a környezetvédelmet beillessze a célkitűzései közé. A 2. cikk egyes, az irányelvben használt kulcsfontosságú fogalmakat határoz meg. Javaslatot tesz e cikknek az „alapvető biztonsági és egészségvédelmi követelmények” új meghatározásával történő bővítésére. A környezetvédelem beillesztése adott esetben az „alapvető egészségvédelmi és biztonsági követelmények” meghatározásába feleslegessé teszi az irányelvben az alapvető egészségvédelmi és biztonsági követelményekre történő számos utalás módosítását. A környezet védelmét mint célkitűzést a 4. cikk (1) bekezdésének, a 9. cikk (3) bekezdésének és a 11. cikk (1) bekezdésének megfelelő módosításai is említik. Az I. melléklet határozza meg a gépekre vonatkozó alapvető egészségvédelmi és biztonsági követelményeket. A melléklet bevezetésében megállapított első általános alapelv úgy módosul, hogy magában foglalja a növényvédő szerek kijuttatására szolgáló gépek gyártóinak azon kötelezettségét, hogy adott esetben felbecsüljék a környezeti kár kockázatait. Javasolt az I. melléklet 2. részébe beépíteni a növényvédő szerek kijuttatására szolgáló gépekre vonatkozó környezetvédelmi követelményeket. A 2. rész több gépkategóriára határoz meg kiegészítő alapvető egészségvédelmi és biztonsági követelményeket. Javasolt a növényvédő szerek kijuttatására szolgáló gépekre vonatkozó utalással kibővíteni a 2. rész hatályát meghatározó első bekezdést. Az új, kiegészítő környezetvédelmi követelményeket az új 2.4. szakasz vezeti be. Az I. melléklet javasolt új 2.4. szakaszában megállapított követelmények a növényvédő szerek kijuttatására szolgáló gépekre vonatkoznak. A „növényvédő szerek kijuttatására szolgáló gépek” meghatározása az első, 2.4.1. alszakaszban szerepel. A meghatározás egyértelművé teszi, hogy a követelmények – a tematikus stratégia és a keretirányelv hatályával összhangban – növényvédő szerek[19] és kártevők elleni védekezésre szolgáló biocid termékek[20] kijuttatására szolgáló gépekre vonatkoznak. A növényvédő szerek kijuttatására szolgáló gépek közé mind a közületi, mind a lakossági használatban lévő, a növényvédő szerek kijuttatására szánt önjáró gépek, a vontatott, járműre szerelt és félpótkocsis gépek, a fedélzeti gépek, valamint az álló helyzetű gépek tartoznak. A növényvédő szerek kijuttatására szolgáló, nyomáskamrával rendelkező, gépi hajtású, háton illetve kézben hordozható gépek és a kézi működtetésű, háton illetve kézben hordozható gépek is ide tartoznak. A 2.4. szakaszban meghatározott követelmények azonban nem alkalmazandók a nyomáskamrával nem rendelkező, növényvédő szerek kijuttatására szolgáló, kézi működtetésű, háton illetve kézben hordozható berendezésekre vagy a mozgó alkatrészekkel nem rendelkező, növényvédő szerek kijuttatására szolgáló egyszerű berendezésekre, mivel a gépekről szóló irányelv hatálya nem vonatkozik az ilyen berendezésekre. A 2.4.2.–2.4.8. alszakaszok határozzák meg azokat az alapvető követelményeket, amelyek azt a célt szolgálják, hogy a növényvédő szerek kijuttatására szolgáló gépeket úgy tervezzék és építsék meg, hogy minimálisra csökkenjen a környezeti kár, és ellássák őket a helyes használatra, karbantartásra és ellenőrzésre vonatkozó, szükséges utasításokkal. Meg kell jegyezni, hogy a javasolt új, alapvető követelmények az I. mellékletben szereplő összes egyéb vonatkozó követelmény, többek között – az I. melléklet bevezetésében megállapított 4. általános alapelvvel összhangban – a gép kezelőjének a veszélyesanyag-kibocsátás általi veszélyeztetettség elleni védelmére vonatkozó, a 3.5.3. szakaszban megállapított követelmény mellett vonatkoznak a növényvédő szerek kijuttatására szolgáló gépekre. A javasolt új, alapvető követelményeket a tervek szerint a növényvédő szerek kijuttatására szolgáló gépek különféle kategóriáira vonatkozó harmonizált szabványok műszaki előírásai egészítik majd ki. Ennek érdekében a Bizottság megfelelő megbízást fog adni az európai szabványügyi szervezeteknek. |2008/0172 (COD)Javaslat:AZ EURÓPAI PARLAMENT ÉS A TANÁCS IRÁNYELVEa gépekről szóló, 2006. május 17-i 2006/42/EK európai parlamenti és tanácsi irányelvnek a peszticidek kijuttatására szolgáló gépek tekintetében történő módosításáról(EGT vonatkozású szöveg)AZ EURÓPAI PARLAMENT ÉS AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 95. cikkére,tekintettel a Bizottság javaslatára[21],tekintettel az Európai Gazdasági és Szociális Bizottság véleményére[22],a Szerződés 251. cikkében megállapított eljárásnak megfelelően[23],mivel:(1) Elismert tény, hogy a növényvédő szerek használata veszélyezteti az emberi egészséget és a környezetet. A „Tematikus stratégia a peszticidek fenntartható használatáról” című közleményében[24] a Bizottság a növényvédő szerek használatából eredő, az emberi egészséget és a környezetet veszélyeztető kockázatok csökkentését célzó stratégiát fogadott el. Ezenkívül a Bizottság egy, a peszticidek fenntartható használatának elérését célzó közösségi fellépés kereteinek meghatározásáról szóló európai parlamenti és a tanácsi irányelvre[25] tett javaslatot (a továbbiakban: „keretirányelv”).(2) A növényvédő szerek kijuttatására szolgáló gépek tervezése, megépítése és karbantartása jelentős szerepet játszik, ha a cél a növényvédő szereknek az emberi egészségre és a környezetre gyakorolt káros hatásának a csökkentése. A már üzleti használatban lévő, növényvédő szerek kijuttatására szolgáló új berendezések tekintetében a keretirányelv az ilyen berendezéseket illetően elvégzendő ellenőrzésekre és karbantartásra vonatkozó követelményeket vezet be.(3) A gépekről szóló, 2006. május 17-i 2006/42/EK európai parlamenti és tanácsi irányelv[26] már rendelkezik a személyek egészségének és biztonságának, és adott esetben a háziállatok és a tulajdon védelmére vonatkozó követelményekről. Ennek az irányelvnek a keretirányelvvel való összhangja érdekében célszerű, ha a növényvédő szerek kijuttatására szolgáló új gépek tervezésére és megépítésére vonatkozó, alapvető környezetvédelmi követelményeket a 2006/42/EK irányelvbe építik be.(4) Ennek érdekében a 2006/42/EK irányelv rendelkezéseiben utalni kell a környezet védelmére, ugyanakkor ezt a célkitűzést arra a gépkategóriára és kockázatokra kell korlátozni, amelyekre az adott környezetvédelmi követelmények vonatkoznak.(5) A 2006/42/EK rendeletet ezért ennek megfelelően módosítani kell,ELFOGADTA EZT AZ IRÁNYELVET:1. cikkA 2006/42/EK irányelv módosításaA 2006/42/EK irányelv a következőképpen módosul:1. A 2. cikk a következő m) ponttal egészül ki:„(m) „alapvető egészségvédelmi és biztonsági követelmények”: olyan kötelező rendelkezések, amelyek azt hivatottak biztosítani, hogy a termékek ne veszélyeztessék a személyek egészségét és biztonságát és adott esetben a háziállatokat, a tulajdont és a környezetet.”2. A 4. cikk (1) bekezdésének helyébe a következő szöveg lép:“1. A tagállamok minden megfelelő intézkedést meghoznak annak biztosítására, hogy egy gép csak akkor kerülhessen forgalomba hozatalra és/vagy üzembe helyezésre, ha megfelel az ezen irányelv vonatkozó rendelkezéseinek, és nem veszélyezteti a személyek egészségét és biztonságát , és adott esetben a háziállatokat , és a tulajdont és a környezetet sem, amennyiben megfelelően van beszerelve és karbantartva, valamint rendeltetésszerűen vagy ésszerűen előrelátható körülmények között használják.”3. A 9. cikk (3) bekezdésének első albekezdése helyébe a következő szöveg lép:„Az (1) bekezdésben említett esetekben a Bizottság konzultál a tagállamokkal és az egyéb érdekelt felekkel azon intézkedésekről, amelyeket meghozni szándékozik, hogy biztosítsa a személyek egészségének és biztonságának és adott esetben a háziállatoknak, a tulajdonnak és a környezetnek a magas szintű közösségi védelmét.”4. A 11. cikk (1) bekezdésének helyébe a következő szöveg lép:“1. Ha egy tagállam megbizonyosodik arról, hogy az ezen irányelv hatálya alá tartozó gép, amely CE-jelöléssel rendelkezik, és amelyhez EK-megfelelőségi nyilatkozatot csatoltak, rendeltetésszerű vagy ésszerűen előrelátható körülmények közötti használat esetén veszélyeztetheti a személyek egészségét vagy biztonságát és adott esetben a háziállatokat, a tulajdont és a környezetet , meghoz minden megfelelő intézkedést az ilyen gép forgalomból történő kivonására, forgalomba hozatalának és/vagy üzembe helyezésének megtiltására, vagy szabad mozgásának korlátozására.”5. Az I. melléklet a következőképpen módosul:(a) az általános alapelvek 1. pontjának helyébe a következő szöveg lép:“1. A gép gyártójának vagy meghatalmazott képviselőjének biztosítania kell, hogy elvégezzék a kockázatelemzést annak érdekében, hogy a gépre vonatkozó egészségvédelmi és biztonsági követelményeket meghatározzák; ezt követően a gépet a kockázatelemzés eredményeinek figyelembe vételével kell megtervezni és gyártani.A fent említett megismételt kockázatelemzéssel és kockázatcsökkentéssel a gyártó vagy meghatalmazott képviselője:-  meghatározza a gép korlátozásait, amelyek magukban foglalják a rendeltetésszerű használatát és az ésszerűen előrelátható rendellenes használatát,-  beazonosítják a gép által okozható veszélyeket és a hozzájuk kapcsolódó veszélyes helyzeteket,-  felbecsülik a kockázatokat, figyelembe véve a lehetséges egészségkárosodások vagy ártalmak és adott esetben környezeti károk súlyosságát és előfordulásuk valószínűségét,-  értékelik a kockázatokat, azzal a céllal, hogy ha szükséges, meghatározzák a kockázat csökkentését, ezen irányelv céljaival összhangban,-  kiküszöbölik a veszélyeket vagy csökkentik a veszélyekhez kapcsolódó kockázatokat a védőintézkedések alkalmazásával, az 1.1.2. b) pontban felállított fontossági sorrendben.”(b) A 2. rész a következőképpen módosul:(i) az első bekezdés helyébe a következő szöveg lép:„Élelmiszer-ipari gépek, kozmetikai és gyógyszeripari gépek, hordozható kézi és/vagy kézi irányítású gépek, hordozható rögzítő és egyéb összekapcsoló gépek, famegmunkáló és a fához hasonló fizikai tulajdonságokkal rendelkező anyagok megmunkálására alkalmas gépek , valamint növényvédő szerek kijuttatására szolgáló gépek esetén az ebben a fejezetben leírt alapvető egészségvédelmi és biztonsági követelményeket be kell tartani (lásd Általános alapelvek, 4. pont).”(ii) a következő 2.4. szakasszal egészül ki:“2.4. NÖVÉNYVÉDŐ SZEREK KIJUTTATÁSÁRA SZOLGÁLÓ GÉPEK2.4.1. Fogalommeghatározás„Növényvédő szerek kijuttatására szolgáló gép”: kifejezetten a(z) […/EK] rendeletben [27] meghatározott növényvédő szerek vagy a 98/8/EC irányelv [28] V. mellékletében meghatározott 14.–19. terméktípusba tartozó, kártevők elleni védekezésre szolgáló biocid termékek kijuttatására szolgáló gép.2.4.2. ÁltalánosA növényvédő szerek kijuttatására szolgáló gépeket úgy kell megtervezni és gyártani, hogy kezelésük, beállításuk és karbantartásuk ne károsítsa feleslegesen a környezetet.2.4.3. Irányítás és felügyeletA kezelő helyzetéből tudni kell irányítani és felügyelni a gép működését.2.4.4. Feltöltés és ürítésA gépet úgy kell megtervezni és gyártani, hogy könnyű legyen pontosan feltölteni és elvégezni az ürítést, valamint el lehessen kerülni a növényvédő szerek véletlen kiszóródását ezen műveletek alatt.2.4.5. Kijuttatás2.4.5.1. Kijuttatási arányA gépet fel kell szerelni a kijuttatási arány könnyű, pontos és megbízható beállítására szolgáló eszközzel.2.4.5.2. Elosztás és elhelyezésA gépet úgy kell megtervezni és gyártani, hogy biztosított legyen a növényvédő szerek egyenletes és homogén elosztása a célterületeken, és minimális legyen a célterületeken kívüli veszteség.Meg kell akadályozni a növényvédő szer kijuttatásának leállítása közben bekövetkező veszteségeket.2.4.6. Karbantartás2.4.6.1. TisztításA gépet úgy kell megtervezni és gyártani, hogy könnyű legyen tisztán tartani, különösen a tartályt.2.4.6.2. SzervizelésA gépet úgy kell megtervezni és gyártani, hogy könnyű legyen kicserélni a kopott alkatrészeket. A helyes működés ellenőrzése érdekében a géphez tudni kell csatlakoztatni a szükséges mérőműszereket.2.4.7. Jelölések2.4.7.1. FúvókákA fúvókákat úgy kell jelölni, hogy a típusuk és méretük közvetlenül vagy a használati utasításban szereplő adatokból azonosítható legyen.2.4.7.2. SzűrőkA filtereket és szűrőket úgy kell jelölni, hogy a típusuk és nyílásméretük közvetlenül vagy a használati utasításban szereplő adatokból azonosítható legyen.2.4.8. Használati utasításAz használati utasításnak a következő adatokat kell tartalmaznia:(a) a környezetszennyezés elkerülése érdekében a feltöltés, ürítés és tisztítás közben követendő óvintézkedések;(b) a növényvédő szer egyenletes és homogén elosztását és a veszteségek elkerülését biztosító üzemi feltételek, valamint az ezeknek megfelelő előkészítés és beállítások;(c) a fúvókák típusa és mérete;(d) a szűrők és filterek típusa és nyílásmérete;(e) a fúvókák, szűrők és filterek ellenőrzésének gyakorisága és cseréjének előfeltételei;(f) bizonyos növényvédő szerek használatára vonatkozó korlátozások;(g) különleges berendezések vagy kiegészítők csatlakoztatása és használata;(h) a gépen a(z) […] irányelv [29] vonatkozó rendelkezéseivel összhangban elvégzendő ellenőrzések.”2. cikkÁtültetés a nemzeti jogba1. A tagállamok [DÁTUM BEILLESZTENDŐ…]-ig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.E rendelkezéseket [DÁTUM BEILLESZTENDŐ…]-tól/től kell alkalmazni.A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.2 A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el, az irányelv rendelkezéseinek és az elfogadott nemzeti rendelkezések megfelelési táblázatával együtt.3. cikkHatálybalépésEz az irányelv az Európai Unió Hivatalos Lapjában történő kihirdetésétől számított huszadik napon lép hatályba.4. cikkCímzettekEnnek az irányelvnek a tagállamok a címzettjei.Kelt Brüsszelben, -án/-én.az Európai Parlament részéről a Tanács részérőlaz elnök az elnök [1] Az Európai Parlament és a Tanács 1600/2002/EK határozata (2002. július 22.) a hatodik közösségi környezetvédelmi cselekvési program megállapításáról (HL L 242., 2002.9.10., 1.–15. o.).[2] COM(2006) 372 végleges – A Bizottság közleménye a Tanácsnak, az Európai Parlamentnek, az Európai Gazdasági és Szociális Bizottságnak és a Régiók Bizottságának – Tematikus stratégia a peszticidek fenntartható használatáról , az alábbi címen érhető el: http://ec.europa.eu/environment/ppps/pdf/com_2006_0372.pdf[3] COM(2006) 373 végleges – Javaslat európai parlamenti és a tanácsi irányelvre a peszticidek fenntartható használatának elérését célzó közösségi fellépés kereteinek meghatározásáról, az alábbi címen érhető el: http://ec.europa.eu/environment/ppps/pdf/com_2006_0373.pdf[4] A gépekről és a 95/16/EK irányelv módosításáról (átdolgozás) szóló, 2006. május 17-i 2006/42/EK európai parlamenti és tanácsi irányelv (HL L 157., 2006.6.9., 24.–86. o.).[5] COM(2002) 349, az alábbi címen érhető el: http://europa.eu.int/comm/environment/ppps/1st_step_com.htm[6] „ A peszticidek fenntartható használatáról szóló tematikus stratégia részét képező konkrét intézkedések gazdasági hatásainak felmérése” , Zárójelentés, 2004. október, Beratungsgesellschaft für integrierte Problemlösungen (BiPRO), az alábbi címen érhető el: http://ec.europa.eu/environment/ppps/pdf/bipro_ppp_final_report.pdf[7] Ezek az alábbi címen érhetők el: http://ec.europa.eu/environment/ppps/2nd_step_react.htm[8] SEC(2006) 894 – A Bizottság szolgálatainak a peszticidek fenntartható használatáról szóló tematikus stratégia hatásvizsgálatáról szóló munkadokumentuma az alábbi címen érhető el: http://ec.europa.eu/environment/ppps/pdf/sec_2006_0894.pdf[9] Az összes észrevételt lásd az alábbi címen: http://ec.europa.eu/environment/ppps/1st_step_consul.htm. Az érdekelt felek konzultációjának dokumentumai és jelentései az alábbi címen érhetők el: http://ec.europa.eu/environment/ppps/1st_step_conf.htm[10] Az eredmények az interneten is elérhetők az alábbi címen: http://ec.europa.eu/environment/ppps/pdf/stats_consult.pdf[11] Lásd: http://europa.eu.int/comm/environment/ppps/2nd_step_tech.htm[12] Lásd a fenti 8. jegyzetet, 38. o.[13] Lásd a fenti 8. jegyzetet, 38. o.[14] Lásd a fenti 8. jegyzetet, 37. o.[15] Lásd a fenti 8. jegyzetet, 37. o.[16] Lásd a fenti 8. jegyzetet, 143.–146. o.[17] Lásd a fenti 6. jegyzetet, különösen a 4.5. szakaszt – 72.–74. o., Hatások: 10. szakasz – 218.–258. o.[18] Lásd a fenti 8. jegyzetet, különösen: Szakpolitikai lehetőségek: 4.1.2. – 37. o., Hatások: 6.1.2. szakasz – 90.–98. o., A lehetőségek összehasonlítása: 6.2.2. szakasz – 143.–146. o. és Beérkezett észrevételek: 9.10. szakasz – 197.–198. o.[19] Lásd a növényvédő szerek forgalomba hozataláról szóló, európai parlamenti és tanácsi rendeletre vonatkozó módosított javaslatot, 2008. március 11., COM(2008) 93 végleges.[20] Lásd a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelv V. mellékletében meghatározott 14.–19. terméktípust - HL L 123., 1998.4.24., 1. o. (a legutóbb a 2007/47/EK irányelv (HL L 247., 2007.9.21., 21. o.) módosította).[21] HL C ., ., . o.[22] HL C ., ., . o.[23] HL C ., ., . o.[24] COM(2006) 372 végleges[25] COM(2006) 373 végleges[26] HL L 157., 2006.6.9., 24. o.[27] A(z) […/…/EK] rendelet a növényvédő szerekről – HL L […].,[…].,[…]. o.[28] Az Európai Parlament és a Tanács 98/8/EK (1998. február 16.) irányelve a biocid termékek forgalomba hozataláról – HL L 123., 1998.4.24., 1. o. (a legutóbb a 2007/47/EK irányelv (HL L 247., 2007.9.21., 21. o.) módosította).[29] Az Európai Parlament és a Tanács […] irányelve (…)a peszticidek fenntartható használatának elérését célzó közösségi fellépés kereteinek meghatározásáról - HL L […]., […], […]. o.